cyanic-selkie/wikianc huggingface dataset:
বাংলাদেশে ইসলামী সন্ত্রাসবাদীদের আক্রমণ
নীলয় চ্যাটার্জী
নীলাদ্রি চট্টোপাধ্যায় নিলয়, নীলয় চ্যাটার্জি নামে পরিচিত এবং তিনি লেখালেখির সময় নিলয় নীল নামটি ব্যবহার করতেন। নীলয় ২০১৫ সালের ৭ আগস্ট মৃত্যুবরণ করেন। পুলিশের রিপোর্ট অনুযায়ী ছয়জন মানুষ চাপাতি হাতে তার উপর বাসায় হামলা চালায়। ঢাকা সংলগ্ন গোরানে তার বাসা ছিল এবংসেখানে তার মৃত্যু হয়। পুলিশের ভাষ্য মতে আততায়ীরা তার স্ত্রকে ধোকা দিয়ে বাসায় ঢকে। এবং তারপর হত্যা করে। নিলয় হত্যার কয়েকদিন আগে পুলিশের কাছে জীবনের নিরাপত্তা চেয়েছিলেন কিন্তু পুলিশ কোনো ধরনর ব্যবস্থা গ্রহণ করে নি। তিনি বাংলাদেশের বিজ্ঞান ও যুক্তিবাদীসমিতির সম্পাদক ছিলেন এবং ২০১৩ সালে ঢাকা বিশ্ববিদ্যালয় থেকে রাষ্ট্রবিজ্ঞানে অনার্স করেন। নিলয়; বাংলাদেশের মুক্তচিন্তার লেখকদের ব্লগিং প্ল্যাটফর্ম মুক্তমনা ব্লগে লিখতেন। তিনি সংযুক্ত ছিলন শাহবাগ আন্দোলনের সাথে। তিনি অনন্ত বিজয় দাস এবং অভিজিৎ রায় হত্যার পর তাদের বিচর চেয়ে আন্দোলন করেছিলেন।  আল কায়েদার শাখা আনসার-আল-ইসলাম বাংলাদেশ, নিলয় হত্যার দায় স্বীকার করে।
যুক্তরাজ্য তাৎক্ষণিক ভাবে এই হত্যার বিরুদ্ধে নিন্দা জ্ঞাপন করে এবং এই হত্যার পিছনে যারা জড়িত; তাদের গ্রেফতারের দাবী জানায়। অ্যামনেস্টি ইন্টারন্যাশনাল এই হত্যাকাণ্ডের বিরুদ্ধে প্রতিবাদ করে, তারা বিবৃতি দেয়, প্রশাসনের এই মুহুর্তে দায়িত্ব হচ্ছে, এটাই নিশ্চিত করা যাতে ভবিষ্যতে এই ধরনের হত্যাকাণ্ডের ঘটনা আর না ঘটে। জার্মান সরকার, বাংলাদেশ জামায়াতে ইসলামী, বাংলাদেশের প্রধানমন্ত্রী শেখ হাসিনা, হিউম্যান রাইটস ওয়াচ, বাংলাদেশ কমিউনিস্ট পার্টি, গণজাগরণ মঞ্চ এবং অন্যান্য রাজনৈতিক দল এই হত্যাকাণ্ডের বিরুদ্ধে প্রতিবাদ করে।
লেখিকা তসলিমা নাসরিন প্রধানমন্ত্রী শেখ হাসিনা এবং তার সরকারের সমালোচনা করেন। তিনি বলেন, "শেখহাসিনার সরকার নৈতিকভাবে দোষী। তারা দোষীদের ইচ্ছাকৃতভাবেই ধরছে না, এবং তারা মুক্তচিন্তার মানুষদের ভিতরে ভয়ের চাষ করতে চাচ্ছে।"
ফয়সাল আরেফিন দীপন
জাগৃতি প্রকাশনীর কর্ণাধার ৪৩ বছর বয়সী ফয়সাল আরেফিন দীপন মৌলবাদীদের দ্বারা ২০১৫ সালের ৩১ শে অক্টোবর মৃত্যুর মুখে ঢলে পরেন। তিনি বিজ্ঞানমনষ্ক-যুক্তিবাদী লেখক অভিজিৎ রায়ের বিশ্বাসের ভাইরাস প্রকাশ করেন। তিনি তার প্রকাশনা রুমেই নিহত হন। একইদিনে অন্য আরেকজন প্রকাশক আহমেদ রশীদ চৌধুরী এবং রনদীপন বসু ও তারেক রহমান নামক দুইজন লেখক অন্য প্রকাশনা রুমে ছুরিকাহত হন। এই তিনজনকেই হাসপাতালে নেওয়া হয় এবং এদের মধ্যে একজন গুরুতর ভাবে আহত হন। ২০২১ সালের ফেব্রুয়ারীতে আদালত দীপন হত্যা মামলায় আট জঙ্গিকে মৃত্যুদণ্ড দেয়।
আহমেদ রশীদ চৌধুরী (টুটুল)
৪৩ বছর বয়সী শুদ্ধস্বর  প্রকাশনার মালিক আহমেদ রশীদ চৌধুরী ২০১৫ র ফেব্রুয়ারিতে (এই মাসেই অভিজিৎ রায় মারা গিয়েছেন) নাস্তিক লেখকদের বই প্রকাশ করার জন্য এবং তার ধর্মনিরপেক্ষ দৃষ্টিভঙ্গির জন্য মৃত্যুর হুমকি পান। ২০১৫ এর ৩১ অক্টোবর গুপ্তহত্যাকারীরা চাপাতি দ্বারা তাকে আক্রমণ করে, তাকে গুরুতর অবস্থায় হাসপাতালে নেওয়া হয়। আনসার-আল-ইসলাম এর দায় স্বীকার করে।
নাজিমুদ্দিন সামাদ
নাজিমুদ্দিন সামাদ (মৃত্যু- ২০১৬ সালের ৬ এপ্রিল) জগন্নাথ বিশ্ববিদ্যালয়ের আইন বিভাগের ছাত্র এবং উদারপন্থী ব্লগার (ফেসবুকেই সক্রিয় থাকতেন) ছিলেন, সেকুলারিজম এর ধারক হওয়ায় এবং অনলাইনে তা ছড়ানোর সন্দেহভাজন ইসলামিস্টদের দ্বারা, ঢাকায় খুন হন। দুর্বৃত্তরা সামাদের উপর চাপাতি হাতে হামলা করে, এবং তাকে হত্যা করে। গণজাগরণ মঞ্চের আহ্বায়ক ইমরান এইচ সরকার এ বিষয়ে বলত গিতে বলেন, এই হত্যা সরকারেরই একপ্রকার চাল ছিল, যাতে করে কুমিল্লা বিশ্ববিদ্যালয়ের শিক্ষার্থী সোহাগী জাহান তনুর হত্যার ঘটনা থেকে সাধারণ জনগণের মনোযোগ অন্য দিকে সরানো যায়। সাইট ইন্টেলিজেন্স মনিটরিং গ্রুপ অনুসারে, আল কায়েদা ইন ইন্ডিয়ান সাবকন্টিনেন্ট (AQIS) এর বাংলাদশ বিভাগ আনসার আল ইসলাম স্বীকার করে যে, সংগঠনটির সদস্যরা প্রতিশোধ নেবার জন্য এই হত্যাকাণ্ডটি চালায়। এখানে বলা হয়, নাজিমুদ্দিন সামাদ, ঈশ্বর, নবী এবং ইসলাম নিয়ে কটূক্তি করেছিলেন।
ড. মুহম্মদ জাফর ইকবাল
মুহম্মদ জাফর ইকবাল সিলেট শাহ্‌জালাল বিজ্ঞান ও প্রযুক্তি বিশ্ববিদ্যালয়ের একজন অধ্যাপক এবং বাংলাদেশের গুণী সাহিত্যিক। সাহিত্যাঙ্গনে তার লেখা শিশু-কিশোরদের জন্যই বেশি। এছাড়াও অসংখ্য সায়েন্স ফিকশনের রচয়িতা তিনি। ২০১৮ সালের ৩ মার্চ তার বিশ্ববিদ্যালয়ের একটি অনুষ্ঠান চলার সময় মুহম্মদ জাফর ইকবাল এক আক্রমণে ছুরিকাহত হয়েছিলেন। অধ্যাপক জাফর ইকবালের মাথায়, কাঁধে এবং হাতে ধারালো অস্ত্রের একাধিক আঘাত লেগেছিল। ২০১৬ সালের অক্টোবর মাসে মুহম্মদ জাফর ইকবাল এবং তার স্ত্রীকে আনসারুল্লাহ বাংলা টিম নামে একটি ইসলামি জঙ্গি সংগঠনের নামে মোবাইলে ফোনে বার্তা পাঠিয়ে হত্যার হুমকি দেয়া হয়েছিল।
গণজাগরণ মঞ্চের কর্মীদের উপর আক্রমণ
২০১৩ সালের ৫ই ফেব্রুয়ারি শীর্ষ যুদ্ধাপরাধী কাদের মোল্লার ফাসির রায়ের পক্ষে, কিছু ব্লগারদের ডাকে স্বতঃস্ফূর্তভাবে রাস্তায় নেমে আসে লাখো মানুষ। এরপর থেকেই এ আন্দোলনের যারা উদ্যোক্তা ছিলেন তারা জঙ্গীদের লক্ষ্যে পরিণত হয়। বেশকিছু মানুষকে জঙ্গীরা হত্যা করতে সমর্থ হয়।
জগৎজ্যোতি তালুকদার
২০১৩ সালের ২ মার্চ শনিবার রাতে সিলেটে গণজাগরণ মঞ্চের অন্যতম সংগঠক, ছাত্রলীগের সাবেক নেতা জগৎজ্যোতি তালুকদার হত্যার স্বীকার হন। আহত হন আরেক যুবলীগ নেতা জুয়েল আহমদ। তালুকদারকে সিলেট নগরের আখালিয়া এলাকায় হত্যা করা হয়। এ সময় তাদের ব্যবহৃত প্রাইভেট কারটিও আগুনে পুড়িয়ে দেয়া হয়। হত্যার প্রতিবাদে সোমবার কালো পতাকা মিছিল করে সিলেট গণজাগরণ মঞ্চ। ছাত্রশিবিরের সশস্ত্র একটি দল তাকে হত্যা করেছে বলে তার রাজনৈতিক সহকর্মীরা অভিযোগ করেছেন। সহকর্মীদের মতে, জগৎজ্যোতি তালুকদার ছিলেন সিলেটের কেন্দ্রীয় শহীদ মিনারের গণজাগরণ মঞ্চের নিয়মিত মুখ। প্রতিদিন তরুণদের নিয়ে মঞ্চে আসতেন তিনি। মঞ্চের সংগঠক ও দলীয় সহকর্মীদের অভিযোগ, এ কারণে জামায়াত-শিবিরের খুনি চক্র তাকে হত্যা করে। ‘জগৎজ্যোতির ঘাতকদের ক্ষমা নেই, জগৎজ্যোতির ক্ষয় নেই’ এই প্রতিপাদ্যকে সামনে রেখেই মিছিল করা হয়। এ ঘটনায় ওই বছরের ৫ মার্চ সিলেট জামায়াতের শীর্ষ তিন নেতা হাফিজ আব্দুল হাই হারুন, ফখরুল ইসলাম ও সিরাজুল ইসলাম শাহীনকে হুকুমের আসামী ও সাবেক শিবির নেতা গাজি নাছিরকে প্রধান আসামী করে কোতোয়ালী থানায় একটি হত্যা মামলা দায়ের করা হয়। এরপর ২০১৪ সালের ২৪ এপ্রিল ৩৩ জামায়াত-শিবির নেতাকে অভিযুক্ত করে জগৎজ্যোতি হত্যা মামলার অভিযোগপত্র প্রদান করা হয়। এ হত্যাকাণ্ডে খুব একটা অগ্রগতি তো হয়ই নি, বরং ২০১৩ সালের ১০ জুন বুধবার সিলেটে, জগৎজ্যোতি হত্যা মামলার দুই আসামি উবায়দুল হক শাহীন ও ফয়জুল হককে সিলেট সিটি করপোরেশন নির্বাচনে ১৮ দলীয় জোট সমর্থিত সম্মিলিত নাগরিক জোটের প্রার্থী বিএনপি নেতা আরিফুল হক চৌধুরীর পক্ষে প্রচারে অংশ নিতে দেখা গেছে। তারা দুজনই জামায়াতের রাজনীতির সঙ্গে যুক্ত।
জিয়াউদ্দিন জাকারিয়া বাবু
বগুড়া জেলা সেক্টরস কমান্ডারস ফোরামের যুগ্ম সম্পাদক, বগুড়ার শেরপুর ডিগ্রি কলেজে গণিত বিভাগের প্রভাষক জিয়াউদ্দিন জাকারিয়া বাবুকে (৪৭) ২০১৩ সালের ৯ ডিসেম্বর রাত ৯টার দিকে সদর থানার পেছনে সেলিম হোটেলের সামনে হত্যা করা হয়। নিহতের ছোট ভাই সামছুদ্দিন সোলায়মান সাধু সদর থানায় অজ্ঞাতদের বিরুদ্ধে মামলা করেন। জাকারিয়া বাবু বগুড়ার গণজাগরণ মঞ্চের সংগঠক ছিলেন।
আক্রমণের ব্যাপ্তি
এককভাবে ধর্মনিরপেক্ষ মানুষ বিশেষ করে নাস্তিকদের হত্যার পর, এসব জঙ্গীদের আক্রমণের লক্ষ্যবস্তু আরো সম্প্রসারিত হয়, তাদের লক্ষ্যবস্তুতে এবার নতুন করে অন্তর্ভুক্ত হয়, ধর্মীয় সংখ্যালঘু সম্প্রদায়, (ধর্মীয় সংখ্যালঘু সম্প্রদায়ের উপর আক্রমণ বাংলাদেশে আগেও হত, কিন্তু তা হত সংখ্যালঘু সম্প্রদায়ের গোটা গোষ্ঠীর উপরে, কিন্তু কোনো বিশেষ ব্যক্তি যেমনঃ পুরোহিত, ভান্তে এটা সাম্প্রতিক সময়ে নতুন) বাঙালি বা পশ্চিমা সংস্কৃতি পালনকারী-এধরনের কোনো প্তিনিধি, অন্যান্য কর্মী।
নুরুল ইসলাম ফারুকী
নুরুল ইসলাম ফারুকী একজন বাংলাদেশী ইসলামী পণ্ডিত, ব্যাবসায়ী, মিডিয়া কর্মী ও ইসলাম প্রচারক। ২০১৪ সালের ২৭ আগস্ট অজ্ঞাত ব্যক্তিরা তার নিজের বাড়িতে তাকে খুন করে পালিয়ে যায়। ২৭ আগস্ট, ২০১৪ তারিখে ফারুকীর রাজাবাজার অফিসে ৮-১০ জন অজ্ঞাত ব্যক্তি আসে। এর আগে একজন মহিলা বারবার ফোন করে ফারুকীর সাথে সাক্ষাত করতে চাচ্ছিলো। বারবার অনুরোধের কারণে মাওলানা ফারুকী সেই মহিলাকে নিজের বাসায় নিয়ে আসেন। প্রায় দুই ঘণ্টার আলাপে সেই মহিলাকে অনেক ভীতসন্ত্রস্ত ও অস্বাভাবিক মনে হয়েছিলো। ফারুকী পরিবারের ধারণা সেই মহিলার সাথে খুনীদের সম্পর্ক আছে। মহিলাটি চলে যাওয়ার পর কিছু যুবক ফারুকীর কাছে আসে ইসলাম ও হজ্জ্ব বিষয়ে কথা বলার জন্য। কিন্তু যুবকদের দল বাসায় ঢুকে অস্ত্র বের করে ফারুকীর কাছে টাকা দাবী করে।   এরপর তারা ফারুকীর হাত-পা কাপড় দিয়ে বেধে ফেলে ও হত্যা করে পালিয়ে যায়। তবে ফারুকীর পরিবার অক্ষত ছিলো।
অঞ্জলি দেবী চৌধুরী
২০১৫ সালের ১০ জানুয়ারি নগরীর পাঁচলাইশ থানার তেলিপট্টি লেইন এলাকায় অঞ্জলিকে এলোপাতাড়ি কুপিয়ে আহত করে দুর্বত্তরা। হাসপাতালে চিকিৎসাধীন অবস্থায় মারা যান তিনি।
পুলিশের তথ্য অনুসারে জানা গেছে, অঞ্জলি দেবীর সাথে পরিবারিক কিংবা প্রশাসনিক কোন বিরোধের তথ্য তারা পায়নি। তবে তাদের সামনে এসেছে বছরখানেক আগে নার্সিং কলেজে হিজাব পরার আন্দোলনের কথা। ওই আন্দোলনে থাকা ছাত্রীদের উসকানি দিয়েছিল শিবির। ছাত্রীদের একটি অংশ এবং কয়েকজন শিক্ষক হিজাব পড়ার আন্দোলনের বিরোধিতা করেছিল।
শিক্ষার্থী সুফিয়া সুলতানা বলেন, ‘হিজাব পরা না পরা নিয়ে ২০১২ সালে কলেজে একবার আন্দোলন হয়েছিল। তবে তাতে অঞ্জলি ম্যাডামের কোনো ভূমিকা ছিল না, তিনি অত্যন্ত নীতিবান ছিলেন।’ সুফিয়া সুলতানা এ হত্যাকাণ্ডের দ্রুত বিচার দাবি করেন
হিজাব পড়ার ঘটনাকে কেন্দ্র করে সৃষ্ট পরিস্থিতির পর সেবা পরিদপ্তরের পরিচালক বরাবরে ২০১২ সালে একটি চিঠিও পাঠান নার্সিং কলেজের শিক্ষকরা। নিজেদের আতংকের কথা জানিয়ে অঞ্জলি দেবীসহ ১০ জন শিক্ষক স্বাক্ষরিত সেই চিঠিতে বলা হয়েছে, ২০১২ সালের ৬ জুনের পর থেকে কিছু সংখ্যক মুসলিম ছাত্রীরা ড্রেসের সাথে হিজাব পরিধান করছিল। ড্রেস কোড অনুযায়ী হিজাব পড়তে নিষেধ করায় ছাত্রীরা বিক্ষোভ, মানববন্ধন, শিক্ষক এবং ফেসবুক ও ইন্টারনেটসহ বিভিন্নভাবে তথ্য সরবরাহ করে বিশৃঙ্খল পরিস্থিতির সৃষ্টি করে। একপর্যায়ে হাসপাতালের পরিচালকসহ স্বাচিপ নেতা ও ডিন নেতৃবৃন্দ, ফৌজদারহাট নার্সিং কলেজের শিক্ষক, চট্টগ্রাম নার্সিং কলেজের শিক্ষক, সেবা তত্ত্ববধায়ক এবং সকল বর্ষের মুসলিম ছাত্রীদের উপস্থিতিতে বিষয়টি নিষ্পত্তি হয়। কিন্তু ২০১২ সনের ১৪ জুলাই মো. রেজা নামের এক ব্যক্তি শিক্ষিকা অঞ্জলি দেবীকে একটি উকিল নোটিশ পাঠিয়েছেন। যদিও বা বিষয়টি ছিল সম্পূর্ণ অফিসিয়াল। বর্তমানে তা সম্পূর্ণ সাম্প্রদায়িকের দিকে প্রবাহিত করা হচ্ছে। যা আমাদেরকে ভাবিয়ে তুলছে। চিঠিতে আরো বলা হয়েছে, চট্টগ্রাম মেডিকেল কলেজ হাসপাতালের পরিচালকের পরামর্শে অধ্যক্ষসহ আমার প্রত্যেক ব্যাচের ছাত্রীদের একটি প্রতিবেদন প্রচার মাধ্যমকে দেয়ার কথা বলা হয়। কিন্তু ছাত্রীরা কোন প্রতিবেদন দেয়নি। এতে বুঝা যায় কোন বিশেষ মহল নার্সিং কলেজের ছাত্রীদের নিয়ন্ত্রণ করছে, যার কারণে তারা তাদের সিদ্ধান্তে অটল। বিষয়টি জটিল আকার ধারণ করছে এবং ভবিষ্যতে এটি হুমকি স্বরূপ। সাম্প্রদায়িকতার যে বীজ বপন হয়েছে তা শুরুতে সমাধান না করলে ভবিষ্যতে সবাইকে এর মাশুল দিতে হবে ।সেবা পরিদপ্তরে চিঠি দেয়ার পর ২০১২ সালের ১৮ জুলাই নিজেদের হয়রানি করছে দাবি করে হিন্দু বৌদ্ধ খ্রিষ্টান পরিষদের কাছেও একটি চিঠি দিয়েছিলেন অঞ্জলি দেবীসহ নার্সিং কলেজের আটজন হিন্দু শিক্ষিকা। তবে নার্সিং কলেজের শিক্ষকরা কেনই বা নিজেদের নিরাপত্তার দাবি জানিয়ে ঊর্ধ্বতন কর্মকর্তার কাছে চিঠি দিয়েছিলো সেই ব্যাপারে মুখ খোলেনি।
কুনিও হোশি
কুনিও হোশি (星邦男) একজন ৬৬ বছর বয়স্ক জাপানী বৃদ্ধ ছিলেন। তিনি আইওয়াতে প্রেফেকচারের বাসিন্দা ছিলেন। অক্টোবরের ২০১৫ তে বাংলাদেশের রংপুরে গুলিবিদ্ধ হন। হোশি হিতা কুচি এবং গোলাম কিবরিয়া নামক ছদ্মনামেও তিনি পরিচিত ছিলেন। হোসি ২০১১ সালে প্রথমবারের মত বাংলাদেশে আসেন এবং এরপর প্রতিবছরই আসতেন। তিনি সর্বশেষ ২০১৫ সালে জুনে (মৃত্যুর চারবছর পুর্বে) বাংলাদেশে আসেন, রংপুর থেকে কিছুটা দুরে গ্রাম্য অঞ্চলে তিনি গুলিবিদ্ধ হন। ঘাতকরা তাকে তিনবার গুলিবিদ্ধ করেন। পুলিশের তথ্য অনুসারে হোশি বিত্তবান ছিলেন না। তিনি বাংলাদেশে এসেছিলেন তার অবস্থার উন্নয়নের জন্য, এখানে জীবনব্যবস্থার মুল্য জাপান থেকে কম হওয়ায় এবং এখানের মৃত্তিকা উর্বর হওয়ায় তিনি ভেবেছিলেন, এখান থেকে কৃষিকাজ করে তিনি লাভবান হবেন। ইরাকের ইসলামিক স্টেট এবং ISIL; টুইটারে হোশিওর খুনের দায় স্বীকার করেন।  তার খুনীরা এ প্রসঙ্গে বলতে গিয়ে বলেন, তাদের হিসেবে ভুল হয়েছে এবং তারা জানত না যে, কুনী ইসলাম ধর্ম গ্রহণ করেছে। তারা যদি জানত, কুনী ইসলাম ধর্ম গ্রহণ করেছে, তাহলে তারা তাকে হত্যা করত না। বাংলাদেশের জাপানিজ অ্যাম্বাসি বাংলাদেশকে অনুরোধ করে, তার মৃতদেহ যেন ইসলামিক রীতিনীতি অনুসরণ করে এখানেই (বাংলাদেশ) কবর দিয়ে দেওয়া হয়। তাকে বাংলাদেশেই অবশেষে দাফন করা হয়।
যোগেশ্বর রায়
২০১৬ সালের ২১ ফেব্রুয়ারি, তথাকথিত ইসলামিক স্টেট গ্রুপ- বয়স্ক হিন্দু  পুরোহিত কে শিরঃচ্ছেদ করে হত্যা এবং তার দুই সহকারী পুজারীকে; গুরুতর ভাবে জখম করার দায় স্বীকার করেছিল। এই ঘটনাটি ঘটেছিল বাংলাদেশের উত্তরে পঞ্চগড় জেলায়।
রেজাউল করিম সিদ্দিক
২০১৬ সালের ২৩ এপ্রিল রাজশাহী বিশ্ববিদ্যালয়ের ইংরেজি বিভাগের অধ্যাপক এ.এফ.এম. রেজাউল করিম সিদ্দিক গুপ্তঘাতকের দ্বারা (যাদের আজো শনাক্ত করা যায় নি) হত্যার স্বীকার হন। তিনি সেসময় রাজশাহী শহরে বিশ্ববিদ্যালয়ে যাওয়ার জন্য বাসের অপেক্ষা করছিলেন। আইএসআইএল পরবর্তীকালে এই খুনের দায় স্বীকার করে।
জুলহাজ মান্নান এবং তনয় মজুমদার
শিক্ষক সিদ্দিকের খুনের দুই দিন পরে (২৫ এপ্রিল,২০১৬), জুলহাজ মান্নান এবং তার বন্ধু তনয় মজুমদার গুপ্তঘাতকের দ্বারা ছুরিকাহত হন,তারা ঢাকার কাছেই কলাবাগানে অবস্থিত মান্নানের অ্যাপার্টমেন্টে ভাঙচুর করেন। মান্নান ছিলেন বাংলাদেশের প্রথম এলজিবিটি পত্রিকা রুপবানের সম্পাদক এবং ইউ.এস.এইডের তিনি একজন কর্মী ছিলেন। আইএসআইএল এই হত্যার দায় স্বীকার করে।
নিখিল জোয়ার্দার
২০১৬ সালের ৩০ এপ্রিল, টাঙ্গাইলে নিখিল জোয়ার্দার নামক হিন্দু দর্জি ;দুইজন মৌলবাদীর আক্রমণের স্বীকার হন এবং মারা যান। ত্বড়িৎ গতিতে, আতঙ্কবাদীদের গ্রুপের মাধ্যমে; ইসলামিক স্টেট এই খুনের দায় স্বীকার করে।
মোহাম্মদ শহিদুল্লাহ
২০১৬ সালের ৭ মে; সন্দেহভাজন ইসলামী জঙ্গীরা ৬৫ বছর বয়স্ক সংখ্যালঘু সম্প্রদায় সুফিসাধক মোহাম্মদ শহিদুল্লাহকে ময়মংসিংহের আমবাগানে হত্যা করেন।
মাওং সু ইউ চ্যাক
২০১৬ সালের ১৬মে; বান্দরবান জেলায়-৭৫ বছর বয়সী বৌদ্ধধর্মাবলম্বী ভিক্ষু; মাওং সু ইউ চ্যাক মৃত্যুর মুখে পতিত হন। ইসলামিক স্টেট কে এই খুনের পিছনে দায়ী বলে সন্দেহ করা হয়।
মীর সানাউর রহমান এবং সাইফুজ্জামান
২০১৬ সালের ২০ মে বাংলাদেশের কুষ্টিয়া জেলার বিশ্ববিদ্যালয় শিক্ষককে গুরুতর আহত এবং গ্রাম্য ডাক্তারকে খুন করা হয়। ৫৫ বছর বয়সী মীর সানাউর রহমান ছিলেন হোমিওপ্যাথির ডাক্তার, তিনি ঘটনাস্থলেই মারা যান। আর তার বন্ধু সাইফুজ্জামান (৪৫) গুরুতর আহত হন। পুলিশ ঘটনাস্থল থেকে রক্তাক্ত চাপাতি উদ্ধার করেন। মীর সানাউর রহমান তার গ্রামবাসীকে বিনা পয়সায় চিকিৎসা দিতেন।
দেবাশীষ চন্দ্র প্রামাণিক
২০১৬ সালের ২৫ মে; ৬৮ বছর বয়সী ব্যবসায়ী, দেবাশীষ চন্দ্র প্রামাণিক, ঢাকা জেলার গাইবান্ধায় তার নিজের জুতার দোকানে খুন হন। আইএসআইএল এর দায় স্বীকার করে, এটা ছিল বাংলাদেশেই একসপ্তাহের ব্যবধানে দ্বিতীয় দায় স্বীকারমুলক বিবৃতি।
রিপন চক্রবর্তী
২০১৬ সালের ১৫ই জুন, মাদারীপুর জেলায়; তিনজন চাপাতি সহযোগে দুর্বৃত্ত; রিপন চক্রবর্তী নামের একজন হিন্দু কলেজ শিক্ষককে, তার বাসায় আক্রমণ করেন। তিনি সে যাত্রায় প্রাণে বেচে যান ঠিকই, কিন্ত গুরুতর ভাবে আহত হন। এই তিন আক্রমণকারীর একজন ছিলেন গোলাম ফয়জুল্লাহ ফাহিম, তিনজন পালাবার সময়, এলাকার সাধারণ জনতা একে ধরে ফেলে এবং পুলিশের কাছে হস্তান্তর করে।
শ্যামানন্দ দাস
২০১৬ সালের ১ জুলাই সাতক্ষীরা জেলায়, মোটরসাইকেলে আরোহণকারী; সন্দেহভাজন তিন চরমপন্থী মুসলিম দ্বারা হিন্দু ধর্মের উপাসনালয়-মন্দিরের কর্মী শ্যামানন্দ দাস নিহত হন। সুরেন্দ্র সরকার এবং তারেক সাহা নামে আরো দুইজন সনাতন ধর্মাবলম্বী আহত হন, বলে অভিযোগ উঠেছে। এ ক্ষেত্রে অভিযোগের তীর চরমপন্থী মুসলিমের দিকে থাকলেও তা এখনো পুরোপুরি নিশ্চিত হওয়া যায় নি।
মং সুই লুং মারমা
২০১৬ সালের ২ জুলাই বৌদ্ধধর্মাবলম্বী কৃষক; আওয়ামীলীগের ৭ম ওয়ার্ডের প্রেসিডেন্ট মং সুই লুং মারমা বান্দরবানে গুপ্ত হত্যার স্বীকার হন। আইএস এই গুপ্তহত্যার দায় স্বীকার করে। লুং মারমা যে স্থানে খুন হন, তার কাছেই অন্য আরেক জন বৌদ্ধ ধর্মাবলম্বী পুর্বেও মারা গিয়েছেন।
গুলশান আক্রমণ
২০১৬ সালের ১ জুলাই রাতের সাড়ে ৯:২০ এর দিকে ছয়জন জঙ্গী কুটনৈতিক পাড়া-গুলশানের হলি আর্টিজান বেকারীতে প্রবেশ করে এবং প্রবেশ করেই এলোপাথাড়ি গুলি চালাতে থাকে। তারা বোমা বর্ষণ করে এবং কয়েক ডজন মানুষকে জিম্মি করে। ১৭ জন বিদেশী, দুইজন পুলিশ অফিসার এবং পাঁচজন অস্ত্রধারী সহ মোট ২৮ জন মারা যায়। একজন বন্দুকধারীকে গ্রেফতার করা হয়, এবং ১৩ জন জিম্মিকে বাংলাদেশ সেনা বাহিনী, পুলিশ, র্যাব, বিজিবি এবং সমন্বয়ক বাহিনী দ্বারা মুক্ত করা হয়। বাংলাদেশ পুলিশের ঊর্ধ্বতন কর্মকর্তাদের তথ্য অনুসারে ৬ জঙ্গীই বাংলাদেশের নাগরিক ছিল।
আরিফ রায়হান দীপ
আরিফ রায়হান দীপ (মৃত্যু ২ জুলাই, ২০১৩) বাংলাদেশ প্রকৌশল বিশ্ববিদ্যালয়ের যন্ত্র প্রকৌশল বিভাগের তৃতীয় বর্ষের ছাত্র ছিলেন। তিনি ছাত্রলীগের বিশ্ববিদ্যালয় শাখার আহ্বায়ক কমিটির সদস্য ছিলেন। ২০১৩ সালের ৫ এপ্রিল রাতে শহীদ স্মৃতি হলের মসজিদের ইমাম হলের বাবুর্চিদের দিয়ে খিচুড়ি রান্না করিয়ে মতিঝিলে অবস্থানরত হেফাজতে ইসলামের নেতাকর্মীদের জন্য পাঠান, তখন দীপসহ কয়েক শিক্ষার্থী এর প্রতিবাদ করেন। ওই রাতেই শিক্ষার্থীরা বিষয়টি বিশ্ববিদ্যালয়ের তদকালীন ছাত্রকল্যাণ পরিষদের পরিচালক দেলোয়ার হোসেনকে জানান। পরে প্রশাসন ইমাম আব্দুল আলিমকে সাময়িক বরখাস্ত করে কারণ দর্শানোর নির্দেশ দেয়। এরপর ফেসবুকের গ্রুপে দীপকে নিয়ে আজেবাজে লেখা হয়, এবং ফোনে হুমকি দেয়া হয়। এরপর ৯ এপ্রিল সকালে নজরুল ইসলাম হলের ছাত্র দীপকে হলে ঢুকে এলোপাতাড়ি কুপিয়ে যায় দুর্বৃত্তরা। এতে মাথায় ও পিঠে গুরুতর জখম হন দীপ। তাকে প্রথমে ঢাকা মেডিকেল কলেজ হাসপাতালে এবং পরে স্কয়ার হাসপাতালে ভর্তি করা হয়। প্রায় তিন মাস পর ২ জুলাই তিনি মৃত্যুবরণ করেন।
তসলিমা নাসরীন
১৯৯০ সালের গ্রন্থাকার তসলিমা নাসরিন বাংলাদেশের প্রেক্ষাপটে বিতর্কিত হয়ে উঠেন, "তার কবিতায় যৌনতাকে বলিষ্ঠভাবে চিত্রায়িত করার জন্য, নিজেকে স্বঘোষিতভাবে নাস্তিক বলার জন্য এবং তার ধর্মবিদ্বেষী জীবনযাপনের জন্য"। তিনি পত্রিকায় তার কলামে ধর্মীয় মৌলবাদের মাথাচাড়া দিয়ে উঠা, সরকারের নির্লিপ্ততার তীব্র সমালোচনা করতেন। ১৯৯২ সালের প্রথম দিকে উন্মত্ত জনতা, তার বই যেসব বইয়ের দোকান সংরক্ষণ করত, সেখানে আক্রমণ করা শুরু করে। একই বছরে তিনি বইমেলায় আকস্মিক আঘাতের সম্মুখীন হন, এবং তার পাসপোর্ট বাজেয়াপ্ত করা হয়। ১৯৯৩ সালের জুলাই মাসে তার উপন্যাস লজ্জা বিভ্রান্তিকর তথ্য সম্প্রদায়ের মধ্যে ছড়ানো র অভিযোগে সরকার দ্বারা নিষিদ্ধ করা হয়। ১৯৯৩ সালের ২৩ এ সেপ্টেম্বর তার মৃত্যুর জন্য ফতোয়া জারী করা হয়। আন্তর্জাতিক চাপের মুখে তার পাসপোর্ট ১৯৯৪ সালের এপ্রিলে ফেরত দেওয়া হয়, এর পরই তিনি ফ্রান্সে চলে যান, এবং ভারতে ফিরে আসেন। ১৯৯৪ সালের ৪ঠা জুলাই তার বিরুদ্ধে এরেস্ট ওয়ারেন্ট জারী করা হয় এবং তিনি গ্রেফতার এড়াতে লুকিয়ে পরেন। আগস্টের ৩ তারিখ তার জামিন হয়, এবং নাসরিন সুইডেন পালিয়ে যান। সেখানে কিছু বছর তিনি নির্বাসনে থাকেন। ১৯৯৮ সালে তিনি তার গুরুতর অসুস্থ মাকে দেখতে বাংলাদেশে আসেন, কিন্তু বিক্ষোভ এবং হুমকি ধামকির মুখে তাকে পুনরায় লুকিয়ে পরতে বাধ্য করা হয়। ২০০৫ সালে তিনি ভারতে চলে যান, এবং সেখানের নাগরিকত্বের জন্য আবেদন করেন। ২০০৮ সাল পর্যন্ত ভারতেই অবস্থান করলেও ২০১৫ সাল থেকে তিনি মার্কিন যুক্তরাষ্ট্রে বসবাস শুরু করেন।.
শামসুর রাহমান
১৯৯৯ সালের ১৮ ই জানুয়ারি বাংলাদেশের বিখ্যাত কবি শামসুর রাহমানকে তার লেখালেখির জন্য হরকাত-উল-জিহাদ-আল-ইসলাম নামক একটি সংগঠন তারই বাসভবনে খুন করার পরিকল্পনা করে, তবে তাদের চেষ্টা ব্যর্থ হয়।
হুমায়ুন আজাদ
২০০৩ সালে বাংলাদেশী ধর্মনিরপেক্ষ গ্রন্থাকার এবং সমালোচক হুমায়ুন আজাদ পাক সার জমিন সাদ বাদ নামে; রাজনৈতিক দল বাংলাদেশ জামাতে ইসলামের সমালোচনা করে একটি বই লিখেন। হুমায়ুন এটা প্রকাশ করার পরপরই মৌলবাদী দলগুলো থেকে প্রচুর সংখ্যক মৃত্যুর হুমকি পেতে থাকেন। ২০০৪ সালের ২৭ ফেব্রুয়ারি ঢাকা বিশ্ববিদ্যালয় সংলগ্ন একুশে বইমেলায় একদল দুর্বৃত্তের চাপাতি সহকারে হামলায় আক্রমণের স্বীকার হন। এই আক্রমণের এক সপ্তাহ পুর্বে  বাংলাদেশ জামায়াতে ইসলামীর নেতা এবং সংসদ সদস্য দেলোয়ার হোসেন সাইদী, হুমায়ুনের রাজনৈতিক ব্যাঙ্গাত্মক বই পাকসার জমিন সাদ বাদকে নিষিদ্ধ এবং আজাদের একাজের জন্য  তাকে ব্ল্যাসফেমী আইনে অভিযুক্ত করার দাবী তুলেন।
২০০৪ সালের ১২ই আগস্ট আজাদ, জার্মানির মিউনিখে তার নিজ এপার্টমেন্টে মারা যান। মৃত্যুর একসপ্তাহ পুর্বে জার্মানিতে তিনি ১৯ শতকের রোমান্টিক কবি হাইনরিখ হাইনে এর উপর গবেষণা করতে আসেন। তার পরিবার এজন্য তদন্তের দাবী জানিয়েছিলেন। তাদের অভিযোগ যারা আজাদকে বইমেলার সম্মুখে হামলা করেছে, তাদেরই হুমায়ুনের মৃত্যুতে ভূমিকা আছে।
সন্দেহভাজন এবং গ্রেফতার
২০০৬ সালের ২৬ এপ্রিল জামাতে-উল-মুজাহিদীন বাংলাদেশের সুরা মজলিসের সদস্য সালাহউদ্দিন; র‍্যাব কর্তৃক চট্টগ্রাম থেকে ধৃত হয়। তিনি হুমায়ুন আজাদ হত্যার সন্দেহভাজন হিসেবেই গ্রেফতার হন। সালাহউদ্দিনের বিরুদ্ধে ৩৩ কেসের অভিযোগ ছিল। তার অন্য আরেকটি খুনের মামলায় ফাসির রায় হয়।
২০১৩ সালের ২ মার্চ বাংলাদেশ ডিটেক্টিভ ব্যুরো; চরমপন্থী সংগঠন আনসারুল্লাহ বাংলা টিম এর পাঁচ সদস্যকে; আহমেদ রাজিব হায়দার হত্যা মামলায় গ্রেফতার করেন। পাঁচজনের প্রত্যেকেই নর্থ সাউথ বিশ্ববিদ্যালয়ের শিক্ষার্থী ছিলেন। তারা তাদের অপরাধ ম্যাজিস্ট্রেটের সম্মুখে স্বীকার করেন।
এ ঘটনায় জড়িত সন্দেহে ২০১৩ সালের ১৭ এপ্রিল মেজবাহউদ্দীন নামে বুয়েটের স্থাপত্য প্রকৌশল বিভাগের চতুর্থ বর্ষের ছাত্রকে গ্রেপ্তার করে গোয়েন্দা পুলিশ। মেজবাহ হেফাজত সমর্থক বলেও পুলিশ কর্মকর্তারা দাবি করেছেন।
ফারুকী হত্যার সাথে জড়িত সন্দেহে ২৯ আগস্ট পুলিশ সন্দেহভাজন মহিলাকে আটক করে। নারায়ণগঞ্জ এর রূপগঞ্জের সেই মহিলার নাম মাহবুবা। বাংলাদেশ আহলে হাদিস আন্দোলনের সাথে জড়িত মোজাফফর বিন মুহসীনকে এই হত্যার আসামি সন্দেহে গ্রেফতার করা হয়। পরে পুলিশ তাকে ছেড়ে দেয়।
চট্টগ্রাম নার্সিং কলেজের শিক্ষিকা অঞ্জলি রানী দেবী হত্যাকাণ্ডের প্রায় ছয়মাস পর ২০১৫ সালের ১৩ জুন শনিবার রাতে নগরীর জিইসি মোড় থেকে চট্টগ্রামের পটিয়া উপজেলার জামিয়া আল ইসলামিয়া মাদ্রাসার সাবেক ভূসম্পত্তি কর্মকর্তা মোহাম্মদ রেজাকে (৪৮) আটক করে গোয়েন্দা পুলিশ এর পরে এখন পর্যন্ত আর কোনো অগ্রগতিই দেখা যায় নি।
২০১৫ সালের ২ মার্চ র‍্যাব অভিজিৎ রায় হত্যার সন্দেহভাজন হিসেবে, চরমপন্থী ইসলামিস্ট ফারাবি সাফিউর রহমানকে গ্রেফতার করেন। পুলিশের ধারণা ফারাবি অভিজিৎ এর অবস্থান, পরিচিতি, পারিবারিক ছবি বিভিন্ন মানুষের কাছে ছড়িয়েছেন। ফারাবি বিভিন্ন সময় অভিজিৎকে সামাজিক যোগাযোগ মাধ্যম ফেসবুক, ব্লগের মাধ্যমে হুমকি দিতেন। তিনি তার ফেসবুকের একটি ভিন্ন পোস্ট এবং কমেন্টের মাধ্যমে বলেছিলেন যে, অভিজিৎ যখন ফিরে আসবেন, তখন তাকে হত্যা করা হবে।
২০১৫ সালের ১৪ আগস্ট পুলিশের ভাষ্যমতে দুইজনকে গ্রেফতার করা হয়েছে যারা আনসারুল্লাহ বাংলা টিমের সদস্য ছিলেন বলে সন্দেহ করা হয়, এবং পুলিশের ধারণা এই দুজন নীলয় নীল হত্যায় জড়িত ছিলেন।
২০১৫ সালের ১৮ই আগস্ট আনসারুল বাংলা টিমের সদস্য;- তৌহিদুর রহমান নামক ব্রিটিশ নাগরিক সহ দুইজন সদস্যকে গ্রেফতার করা হয়। পুলিশের ভাষ্যমতে এই তিনজন "অভিজিৎ ও অনন্ত বিজয় হত্যার প্রধান পরিকল্পনাকারী" ছিলেন।
২০১৬ সালের ২০ জুন শুক্রবার রাতে জিয়াউদ্দিন জাকারিয়া বাবুর হতাকাণ্ডের সাথে জড়িত সন্দেহে তিনজন কে আটক করা হয়। এই তিনজনই শিবির ক্যাডার ছিলেন। এরা হলেন, বগুড়ার সারিয়াকান্দির নারচি তরফদারপাড়ার মুল ঘাতক মাইনুর ইসলাম ফকির (২১), শিবগঞ্জের সাতআনা কিচক গ্রামের সরকারি আযিজুল হক কলেজের ইতিহাস বিভাগের ছাত্র মহসিন আলী (২১) এবং বগুড়া শহরের সবুজবাগ এলাকার বাসিন্দা ঢাকার একটি বেসরকারি কলেজের ছাত্র হাবিবুল্লাহ নাঈম (১৯)। মাইনুর জানান, এর সাথে স্থানীয় দুই শীর্ষ শিবির নেতা জড়িত আছেন। জামিলনগরে তাকে একটি বাড়ি দেওয়ার প্রলোভন দেখানো হয়। রাত ৯টার দিকে ভিকটিম প্রভাষক বাবু পান খাওয়ার জন্য প্রেস থেকে সেলিম হোটেলের সামনে আসলে অনুসরণকারী এক শিবির নেতা তার গালে থাপ্পড় দেন। এরপর মাইনুরকে বলেন, "মার শালাকে"। মাইনুর প্রথমে তার (বাবু) পাজর ও পরে কানের নিচে চাকু ঢুকিয়ে দেন। বাবু মাটিতে লুটিয়ে পড়লে শিবিরের অন্য নেতাকর্মীরা তাকে এলোপাতাড়ি কুপিয়ে মৃত্যু নিশ্চিত করেন। পরে শিবির নেতারা মাইনুরকে তিন হাজার টাকা দিয়ে এক মাসের জন্য শহরের বাইরে পাঠিয়ে দেন। এ হত্যাকাণ্ডের পরিকল্পনাকারী ও হত্যায় অংশ নেওয়া অন্য শিবির নেতাদের নাম প্রকাশ করতে রাজি হননি পুলিশ সুপার। পুলিশ জানিয়েছে, গ্রেপ্তারকৃতদের মধ্যে মহসিন ও নাঈম ছাত্রশিবিরের কর্মী এবং মাইনুর পেশাদার খুনি। সে ছাত্রশিবিরের হয়ে বিভিন্ন খুন ও সহিংসতার ঘটনা ঘটায়। সে ২০০৯ থেকে ২০১০ সাল পর্যন্ত বগুড়া রেটিনা কোচিং সেন্টারে নৈশ প্রহরী হিসেবে চাকরি করে। কিন্তু তার সাহসিকতার কারণে শিবির নেতারা তাকে ২০১১ সালে ‘কিলার’ হিসেবে সংগঠনে টেনে নেয়। পরবর্তী সময়ে বগুড়া আযিযুল হক কলেজ শাখা শিবিরের শীর্ষস্থানীয় একজন নেতার তত্ত্বাবধানে থেকে হরতাল, অবরোধ ও বিক্ষোভ মিছিলসহ দলীয় বিভিন্ন কর্মকাণ্ডে ককটেল, পেট্রলবোমা হামলা ও আগুন দেওয়ার মতো নানা ধরনের নাশকতামূলক কর্মকাণ্ডে সক্রিয়ভাবে জড়িয়ে পড়ে মাইনুর। পুলিশের জিজ্ঞাসাবাদে মাইনুর জানায়, সে ২০১৫ সালের জানুয়ারি থেকে ২০ দলীয় জোটের টানা অবরোধের সময় পেট্রলবোমা নিক্ষেপ, গাড়িতে আগুন দেওয়াসহ যাবতীয় নাশকতামূলক কর্মকাণ্ডের হোতা ছিল এবং সে বগুড়া শহরের বিভিন্ন স্থানে তিন থেকে চার'শ হাতে তৈরি বোমার বিস্ফোরণ ঘটিয়েছে।
২০১৬ সালের ১৬ই অক্টোবর ব্লগার নাজিমুদ্দিন সামাদের হত্যাকাণ্ডের সঙ্গে জড়িত সন্দেহে মোঃ রশিদুন নবী ভূইয়াকে গ্রেফতার করা হয়। পুলিশের দাবি, গ্রেফতারকৃত ব্যক্তিই নাজিমুদ্দিন হত্যার প্রধান আসামি। কাউন্টার টেররিজম অ্যান্ড ট্রান্সন্যাশনাল ক্রাইম বা সিটিটিসি প্রধান মনিরুল ইসলাম বলেন, ‘জিজ্ঞাসাবাদে রাশেদুন্নবী জানিয়েছেন, নাজমুদ্দিন হত্যার পরিকল্পনার অংশ হিসেবে জগন্নাথ বিশ্ববিদ্যালয়ের পাশে একটি বাসা ভাড়া নেয়া হয়। তিনিসহ পাঁচজন এই হত্যায় অংশ নেয় । তাদের মধ্যে চারজনের হাতে চাপাতি ও একজনের হাতের আগ্নেয়াস্ত্র ছিল। ৬ এপ্রিল রাতে রাশিদুন নবীর নেতৃত্বে ৫ জঙ্গি নাজিমউদ্দিনকে কুপিয়ে ও গুলি করে হত্যা করে।'
এ হত্যাকাণ্ড ছাড়াও প্রকাশক আহমেদুর রশীদ টুটুল হত্যাচেষ্টা ও জুলহাস মান্নান-মাহবুব তনয় হত্যাকাণ্ডের সঙ্গেও গ্রেফতারকৃত রাশিদুন নবী জড়িত ছিল বলে প্রাথমিকভাবে স্বীকার করেছে বলেও জানান সিটিটিসি প্রধান।
আহমেদ রাজিব হায়দারের হত্যা মামলায় ফাঁসির রায়
আহমেদ রাজীব হায়দারের হত্যা মামলা "দ্রুত বিচার ট্রাইব্যুনালের" অধীনে চলেছিল। ২০১৫ সালের ৩০ ডিসেম্বর (তিন বছর পরে) আনসারুল্লাহ বাংলা টিমের দুই সদস্য এমডি.ফয়সাল বিন নাইম এবং রেদওয়ানুল আজাদ রানাকে রাজীব হায়দার হত্যা মামলায় ফাঁসির রায় দেওয়া হয়। আদালত ফয়সাল প্রসঙ্গে বলতে গিয়ে বলেছে, সে মাংস কাটার ছুড়ি দিয়ে রাজিবকে আঘাত করে। রানা আত্মগোপনে থাকলেও তার সাজার রায় তার অনুপস্থিতিতেই দিয়ে দেওয়া হয়েছে। মাকসুদুল হাসান নামে আরেক অপরাধীকে যাবজ্জীবন জেল দেওয়া হয়েছে। আনসারুল্লাহ বাংলা টিমের পাঁচ সদস্য যথা: কলহবাদী ধর্মীয় নেতাঃ- মুফতি জসিম উদ্দীন রাহমানি পাচ থেকে দশ বছরের জন্য জেলের সাজা পান। অন্য জনের তিন বছরের জন্য জেল হয়।
ওয়াজেদ আলীর মসজিদ
ওয়াজেদ আলীর মসজিদ (পোষাকি নাম শাহী ইমাম মসজিদ) হল কলকাতার মেটিয়াবুরুজ অঞ্চলে অবস্থিত একটি মসজিদ। অবধের নবাব ওয়াজিদ আলি শাহ ব্রিটিশ ইস্ট ইন্ডিয়া কোম্পানি কর্তৃক রাজ্যচ্যূত ও কলকাতায় নির্বাসিত হয়ে গার্ডেনরিচ-মেটিয়াবুরুজ অঞ্চলে তাঁর বাসগৃহ নির্মাণের সময় সার্কুলার গার্ডেনরিচ রোডে এই মসজিদটি নির্মাণ করেন। ঊনবিংশ শতাব্দীর মধ্যভাগে নির্মিত এই মসজিদের স্থাপত্যে ইঙ্গ-ভারতীয় প্রভাব স্পষ্ট।
অসম সাহিত্য সভায় প্রদান করা পুরস্কার এবং সম্মান
১৯১৭ চনত অসমীয়া ভাষা-সংস্কৃতির বিকাশ এবং প্ৰসারের উদ্দেশ্যে অসম সাহিত্য সভার জন্ম হয়। বৰ্তমানে আসাম এবং আসামেরবাহিরে এর হাজারেরো অধিক শাখা আছে। যোরহাটে অবস্থিত চন্দ্রকান্ত সন্দিকৈ ভবন হচ্ছে অসম সাহিত্য সভার প্রধান কাৰ্যালয়। অসম সাহিত্য সভায় প্ৰদান করা বিভিন্ন পুরস্কার এবং সম্মানসমূহের তালিকা এবং বিবরণ নিচে উল্লেখ করা হল:
জাকিয়া বারী মম
জাকিয়া বারী মম (জন্মঃ ১৯ ডিসেম্বর ১৯৮৫) মম নামে বেশি পরিচিত, একজন বাংলাদেশী অভিনেত্রী এবং মডেল। তিনি ২০০৬ সালে লাক্স চ্যানেল আই সুপারস্টার সৌন্দর্য্য প্রতিযোগিতায় জয়লাভ করেন। ২০০৭ সালে তৌকির আহমেদ পরিচালিত দারুচিনি দ্বীপ চলচ্চিত্রে অভিনয়ের মধ্য দিয়ে চলচ্চিত্র জগতে তার আবির্ভাব ঘটে। এই চলচ্চিত্রের তার কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া ২০১৫ সালে ছুঁয়ে দিলে মন ছবিতে অভিনয় করে মেরিল-প্রথম আলো পুরস্কারের দর্শক জরিপ ও সমালোচক শাখায় শ্রেষ্ঠ অভিনেত্রীর পুরস্কার লাভ করেন। চলচ্চিত্রে অভিনয়ের পাশাপাশি তিনি টেলিভিশন নাটকেও কাজ করেছেন।
প্রাথমিক জীবন
মম ১৯৮৫ সালের ১৯ ডিসেম্বর জন্মগ্রহণ করেন। তার বাবা মজিবুল বারী ও মা আয়েশা আক্তার। তার শৈশব কাটে ব্রাহ্মণবাড়িয়া জেলায়। ব্রাহ্মণবাড়িয়ার আলাউদ্দিন খাঁ সঙ্গীতাঙ্গনে নাচ শিখেন কবিরুল ইসলাম রতনের কাছে। প্রথম টেলিভিশনে আবির্ভূত হন ১৯৯৫ সালে। তিনি বাংলাদেশ টেলিভিশনের নতুন কুড়ি প্রতিযোগিতায় পুরস্কার লাভ করেন। এরপর ২০০৬ সালে লাক্স-চ্যানেল আই সুপারস্টার সৌন্দর্য্য প্রতিযোগিতায় জয়লাভ করেন। তিনি জাহাঙ্গীরনগর বিশ্ববিদ্যালয় থেকে নাট্য এবং নাট্যতত্ত্ব বিভাগে ২০১০ সালে স্নাতক আর ২০১২ সালে স্নাতকোত্তর পাশ করেন।
কর্মজীবন
মম ২০০৬ সালে লাক্স-চ্যানেল আই সুপারস্টার সৌন্দর্য্য প্রতিযোগিতায় জয়লাভের ফলে হুমায়ূন আহমেদ রচিত ও তৌকির আহমেদ পরিচালিত দারুচিনি দ্বীপ চলচ্চিত্রে প্রধান চরিত্রে অভিনয়ের সুযোগ পান। এই চলচ্চিত্রে জরি চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এরপর তিনি নাটকে অভিনয় করা শুরু করেন। তার অভিনীত স্বর্ণমায়া, বিবর, নীড় নাটকগুলো তাকে জনপ্রিয়তা পায়।
২০১৩ সালে সঙ্গীতশিল্পী তাহসানের বিপরীতে নীলপরী নীলাঞ্জনা ও এক্লিপস নাটকে অভিনয় করেন। পাশাপাশি ভালোবাসার চতুষ্কোণ ধারাবাহিক নাটকে কাজ করেন। ২০১৪ সালে যায়েদ খানের বিপরীতে প্রেম করব তোমার সাথে চলচ্চিত্রে অভিনয় করেন। ২০১৫ সালে দীর্ঘদিন পর দ্বিতীয় কুসুম ধারাবিহিক নাটকে অভিনয় করেন। পাশাপাশি ব্যস্ত ছিলেন শিহাব শাহীন পরিচালিত ছুঁয়ে দিলে মন চলচ্চিত্র নিয়ে। রোমান্টিক ঘরানার এ চলচ্চিত্রে তার বিপরীতে অভিনয় করেন আরিফিন শুভ। এই চলচ্চিত্রে অভিনয়ের জন্য তিনি মেরিল প্রথম আলো পুরস্কার-এ শ্রেষ্ঠ অভিনেত্রী বিভাগে দর্শক জরিপ ও সমালোচক পুরস্কার অর্জন করেন।
২০১৬ সালে রবীন্দ্রনাথ ঠাকুরের জন্মদিনে বেসরকারী চ্যানেল আরটিভির জন্য নির্মিত অপরিচিতা নাটকে তাকে দেখা যায়। নাট্যকার সুমন আনোয়ারের নির্দেশনায় তার বিপরীতে অভিনয় করেন রওনক হাসান। এই বছর ঈদুল ফিতর উপলক্ষে নাট্যকার সুমন আনোয়ার নির্মিত পাঁচটি নাটকে অভিনয় করেন। নাটকগুলো হল ফুলমতি, আশার আলো, হলুদ বসন্ত, নীল দুপুর, আবর্ত। এছাড়াও ঈদুল ফিতর উপলক্ষে তাহসানের বিপরীতে তিন বছর পর নাগরিক মানুষের জীবন নিয়ে চিত্রিত এখন আর রূপকথা হয় না নাটকে অভিনয় করেন।
মম ২০১৮ সালে নাট্য নির্মাতা অরুণ চৌধুরীর প্রথম চলচ্চিত্র আলতা বানু-এ আলতা চরিত্রে অভিনয় করেন। একই বছর রাজনৈতিক প্রেক্ষাপটে নির্মিত দহন ছবিতে তাকে সাংবাদিক মায়া চরিত্রে দেখা যায়। বছরের শেষে মুক্তি পায় তার অভিনীত ভৌতিক-থ্রিলার চলচ্চিত্র স্বপ্নের ঘর।
ব্যক্তিগত জীবন
মম ২০১০ সালের ৩১ মার্চ চিত্রনাট্যকার এজাজ মুন্নাকে বিয়ে করেন। ২০১৩ সালে তাদের বিবাহ বিচ্ছেদ ঘটে। ২০১১ সালের ২ মার্চ এই দম্পতির একমাত্র ছেলে উদ্ভাস জন্মগ্রহণ করে। ২০১৫ সালের ২০ নভেম্বর তিনি চলচ্চিত্র পরিচালক শিহাব শাহীনের সাথে বিবাহ বন্ধনে আবদ্ধ হন। তাদের ডিভোর্স হয় ২০২০ সালে।
বাকানি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৫৪ মিটার (১১৬১ ফুট)।
জনসংখ্যার উপাত্ত
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে বাকানি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
দেবীগীতা
দেবীগীতা হিন্দু ধর্মগ্রন্থগুলিতে সাধারণত উল্লেখ করা চৌষট্টিটি গীতার মধ্যে একটি।
কালপঞ্জি
চিবার ম্যাকেঞ্জি ব্রাউন বলেছেন যে নির্দিষ্ট দার্শনিক ধারণা ও সাহিত্যিক কাজ দেওয়া হয়েছে যার সাথে দেবীগীতা পরিচিত, সাধারণ যুগের ত্রয়োদশ শতাব্দীর আগে পাঠ্য স্থাপন করা কঠিন, এবং সম্ভবত ষোড়শ শতাব্দীর শেষের দিকে।
গঠন
দেবীগীতা, দেবীভাগবত পুরাণের সপ্তম সর্গের শেষ দশটি অধ্যায়ে ৫০৭টি শ্লোক রয়েছে। পাঠ্যটি সর্বশক্তিমান, সর্বজ্ঞ ও সর্ব-করুণাময় ঐশ্বরিক নারী দ্বারা সৃষ্ট, পরিব্যাপ্ত ও সুরক্ষিত মহাবিশ্বের দুর্দান্ত দর্শন উপস্থাপন করে।
বিষয়বস্তু
দেবীগীতা প্রায়শই ভগবদ্গীতা থেকে উদ্ধৃত করে শাক্ত ধারণাগুলি ব্যাখ্যা করে।
দেবীগীতা হিমালয়ের প্রশ্নের দেবীর উত্তরের উপর আলোকপাত করে। ভগবান ব্রহ্মার কাছ থেকে বর পেয়ে দানবদের রাজা তারকাসুর তিন জগৎ জয় করেছিলেন। দেবতারা, যারা দানব তারকের কাছে তাদের ঐশ্বরিক রাজ্য হারিয়েছে, তাদের পার্থিব সৌভাগ্য ফিরে পেতে দেবীর আশ্রয় নেয়, হিমালয়, পরম ভক্তির প্রতীক, নিজের জন্য আধ্যাত্মিক উপলব্ধি চায়। তিনি দেবীকে তার প্রকৃত প্রকৃতি এবং বস্তুজগতের সাথে সম্পর্ক এবং সেইসাথে মানব অস্তিত্বের চূড়ান্ত লক্ষ্য, পরম দেবীর সাথে মিলনের উপায় সম্পর্কে জিজ্ঞাসা করেন। সার্বজনীন মা তার সমস্ত সন্তানের ইচ্ছা পূরণের জন্য উদ্বিগ্ন, তিনি রাজা হিমালয়ের ইচ্ছা পূরণ করেন। তিনি সর্বপ্রথম দেবতা ও হিমালয়ের কাছে পরম বা ব্রহ্মকে প্রতিনিধিত্বকারী অন্ধ আলোতে আবির্ভূত হন, যার প্রকৃতি হল অসীম অস্তিত্ব, বিশুদ্ধ চেতনা এবং চিরন্তন আনন্দ। তারপর, দেবী দ্রুত আলোর কক্ষ থেকে তার অ-অতীন্দ্রিয় রূপে আবির্ভূত হন ভুবনেশ্বরী, সুন্দরী ও করুণাময়, চতুর্ভুজাধারী, মহাবিশ্বের মা। পরে দেবীগীতায়, মহাবিশ্বের সাথে তার অপরিহার্য একত্ব বর্ণনা করার সময়, দেবী তার সবচেয়ে ভয়ঙ্কর, পুরুষালি রূপ, বিরাটকে প্রকাশ করেন।
দর্শন
পাঠ্য দ্বারা দেবীকে বর্ণনা করা হয়েছে "সর্বজনীন, মহাজাগতিক শক্তি" হিসাবে প্রতিটি ব্যক্তির মধ্যে বসবাসকারী, যা হিন্দু দর্শনের সাংখ্য দর্শনের পরিভাষায় বুনন। এটি অদ্বৈত বেদান্ত ধারনায় পূর্ণ, এর অস্পষ্টতার উপর জোর দেয়, সমস্ত দ্বৈততাকে ভুলভাবে উপস্থাপন করে এবং ব্রহ্মের সাথে সমস্ত প্রাণীর আত্মার আন্তঃসম্পর্কিত একতাকে মুক্ত জ্ঞান হিসাবে বিবেচনা করে। পুরাণের দেবীগীতার অংশের ভক্তি ধারণাটি ভগবদ্গীতা দ্বারা প্রভাবিত, এবং ভাগবত পুরাণে পাওয়া কৃষ্ণের প্রতি ভক্তির বৈষ্ণব ধারণাগুলির সাথে মিল রয়েছে৷ পরম ভক্তি নামক এক বিশেষ ধরনের ভক্তি এখানে পরম দেবীকে উপলব্ধি করার সর্বোচ্চ উপায় হিসেবে উল্লেখ করা হয়েছে।
এ.এফ.এম. রেজাউল করিম সিদ্দিকী হত্যাকাণ্ড
thumb|এ.এফ.এম. রেজাউল করিম সিদ্দিকী
পরিচয়
এ.এফ.এম. রেজাউল করিম সিদ্দিকী ১৯৫৫ সালের ৭ জানুয়ারি পূর্ব পাকিস্তানের (বর্তমান বাংলাদেশ) রাজশাহী জেলার বাগমারা উপজেলায় জন্মগ্রহণ করেন। তার বাবা আবুল কাশেম প্রাথমিক শিক্ষা অধিদপ্তরের সহকারী পরিচালক ছিলেন। তিনি রাজশাহী কলেজিয়েট স্কুল থেকে ১৯৬৯ সালে মাধ্যমিক এবং রাজশাহী কলেজ থেকে ১৯৭২ সালে উচ্চ মাধ্যমিক পাশ করেন। এরপর ১৯৮০ সালে রাজশাহী বিশ্ববিদ্যালয়ের ইংরেজি বিভাগ থেকে স্নাতকোত্তর পাশ করেন তিনি। তিনি কর্মজীবন শুরু করেন সরকারি রাজেন্দ্র কলেজে ইংরেজি বিভাগের শিক্ষক হিসাবে। দেড় বছর সেখানে শিক্ষকতা করার পর যোগ দেন রাজশাহী বিশ্ববিদ্যালয়ের ইংরেজি বিভাগের প্রভাষক হিসাবে। একই বিভাগে তিনি ২০০১ সাল থেকে ২০০৪ সাল পর্যন্ত চেয়ারম্যানের দায়িত্ব পালন করেন।
বিচার
রেজাউল করিম সিদ্দিকীর হত্যাকান্ডের ঘটনায় ২০১৬ সালের নভেম্বরে পুলিশের গোয়েন্দা বিভাগ (ডিবি) জেএমবির আট জনকে অভিযুক্ত করে চার্জশিট দেয়। দোষী সাব্যস্ত পাঁচ জনের মধ্যে শরীফুল ইসলাম এই মামলার প্রধান আসামী। চার্জশিটের তথ্য অনুযায়ী, শরিফুল নিজেই হত্যার পরিকল্পনা করেছিল। পুলিশের তথ্যানুযায়ী আটজনের মধ্যে তিনজন পুলিশের অভিযান ও বন্দুক যুদ্ধে মারা যায়। ২০১৮ সালের মে মাসে আদালত সিদ্দিকী হত্যা মামলায় ২ জনকে মৃত্যুদণ্ড ও ৩ জনকে যাবজ্জীবন দেন। মৃত্যুদণ্ডপ্রাপ্ত আসামীরা হলেন; রাবির ইংরেজি বিভাগের ছাত্র শরিফুল ইসলাম ও রাজশাহী পলিটেকনিকের ছাত্র মাশকাওয়াত হাসান সাকিব ওরফে আব্দুল্লাহ। যাবজ্জীবন কারাদণ্ডপ্রাপ্তরা হলেন রহমতউল্লাহ, আব্দুস সাত্তার ও রিপন তারা বিশ্ববিদ্যালয়ের শস্য বিজ্ঞান বিভাগের ছাত্র ছিলেন। এরা প্রত্যেকেই নিষিদ্ধ জঙ্গি সংগঠন জামাতুল মুজাহিদিন বাংলাদেশের (জেএমবি) সদস্য ছিলেন। মৃত্যদন্ডপ্রাপ্ত প্রধান আসামী শরীফুল রায় দেয়ার সময় পর্যন্ত পলাতক ছিলেন।
আরও দেখুন
বাংলাদেশে ধর্মনিরপেক্ষদের উপর আক্রমণ
জিলিয়ান ডিকোর্সি
জিলিয়ান "লায়নহার্ট" ডিকোর্সি (Jillian "Lionheart" Decoursey, জন্ম: ২৬ জুলাই, ১৯৮৪) একজন আমেরিকান মিশ্র মার্শাল আর্টিস্ট যিনি ইনভিক্‌টা ফাইটিং চ্যাম্পিয়নশিপ এর এটমওয়েট বিভাগে প্রতিদ্বন্দ্বিতা করেন।
পশ্চাদপট
ডিকোর্সির জন্ম মার্কিন যুক্তরাষ্ট্রের নিউইয়র্কের কুইন্সে। কলেজিয়েট বাস্কেটবল প্রতিযোগিতা শেষ করার পরে তিনি জিউ-জিতসু শুরু করেছিলেন। পরে তিনি মুই থাই অনুশীলন করেন এবং শেষ পর্যন্ত মিশ্র মার্শাল আর্টিস্টে (এমএমএ) পরিণত হন।
প্রাথমিক কর্মজীবন
৮-১ অপেশাদার রেকর্ড সংগ্রহের পরে ইনভিক্‌টার সাথে স্বাক্ষর করেছিলেন ডিকোর্সি। তিনি আইবিজেজেএফ ব্রাউন বেল্ট পদকপ্রাপ্তদের একজন।
ইনভিক্‌টা ফাইটিং চ্যাম্পিয়নশিপ
আগস্ট ২০১৭ সালে ইনভিক্‌টা এফসি ২৫ -তে অ্যাশলে মেডিনার বিপরীতে "কুনিতস্কায়া বনাম পা'আলুহি" ম্যাচে ডিকোর্সির অভিষেক হয়েছিল। তিনি বিভক্ত সিদ্ধান্তের মাধ্যমে লড়াইয়ে জয়ী হয়েছিলেন।
২১ জুলাই, ২০১৮ তারিখে শিনো ভ্যানহুজের পরিবর্তে "ইনভি‌ক‌্টা এফসি ৩০: ফ্রে বনাম গ্রুসেন্ডার"-এ ডিকোর্সি মুখোমুখি হয়েছিলো আলিশা জাপিটেলার।
ব্যক্তিগত জীবন
ডিকোর্সি স্নাতকোত্তর ডিগ্রি অর্জন করেছেন এবং নিজেই মানসিক স্বাস্থ্য পরামর্শ অনুশীলন করেন।
ভেড়ভেড়ী ইউনিয়ন
অবস্থান
ভেড়ভেড়ী ইউনিয়ন পরিষদ টংগুয়ায় অবস্থিত ৷ এটির পশ্চিমে খামারবিষ্ঞু গন্জ, পশ্চিমে রামকলা, দক্ষিনে ভেড়ভেড়ী গ্রাম এবং উত্তরে গোবিন্দপুর গ্রাম ৷
ইতিহাস
ভেড়ভেড়ী ইউনিয়ন পাকিস্তান আমলে প্রতিষ্ঠিত হয়৷ ভেড়ভেড়ী ইউনিয়নের অন্যতম প্রভাবশালী এবং ধনী পরিবার ছিল হাজী এমারত উল্লাহের পরিবার৷ হাজী এমারত উল্লাহর পুত্র মো সলিম উদ্দিন আহমেদ এই এলকার অন্যতম প্রভাবশালী এবং ধনী ব্যক্তি ছিলেন এবং তার ৬ জন পুত্র ছিল৷ ভেড়ভেড়ী ইউনিয়ন পরিষদের প্রতিষ্ঠার পর প্রথম চেয়ারম্যান নির্বাচিত হন মোহাম্মদ সলিম উদ্দিন আহমেদের পুত্র মোহাম্মদ সাইফ উদ্দিন আহমেদ। প্রতিষ্ঠাকালীন চেয়ারম্যান সাইফ উদ্দিন আহমেদ দুই দফা চেয়ারম্যান নির্বাচিত হন এবং পরে চেয়ারম্যান থাকা অবস্থায় মৃত্যু বরণ করেন৷
ঢাকা মশক নিবারণী দপ্তর
ঢাকা মশক নিবারণী দপ্তর স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ একটি সরকারি প্রতিষ্ঠান। তবে সরকারি প্রতিষ্ঠান হলেও সিটি কর্পোরেশনের সঙ্গে সমন্বয় করে চালানো হচ্ছে এই দপ্তরটিকে। ম্যালেরিয়া মোকাবিলা ও মশক নিধনের কাজ করতে ঢাকায় এই দপ্তর প্রতিষ্ঠা করা হয়েছিলো।
ইতিহাস
ঢাকার ম্যালেরিয়া নিরোধের লক্ষ্যে ১৯৪৮ সালে স্বাস্থ্য মন্ত্রণালয়ের অধীনে মশক নিয়ন্ত্রণ স্কিম প্রতিষ্ঠা করা হয়। ১৯৮০ এর শুরুর দিকে স্বাস্থ্য মন্ত্রণালয়ের অধীনে পলাশীর ৩৯ একর জমির উপর এর সদর দপ্তর প্রতিষ্ঠিত হয়। ১৯৮৪ সালে একে স্থানীয় সরকার, পল্লী উন্নয়ন ও সমবায় মন্ত্রণালয়ের অধীনে নিয়ে এসে নামকরণ করা হয় ঢাকা মশক নিবারণী দপ্তর।
স্পিডোমিটার
থাম্ব| একটি অ্যানালগ স্পিডোমিটার হাত কীভাবে [[যানবাহন|গাড়ির গতি নির্দেশ করতে পারে তা দেখায় একটি বৈদ্যুতিন অস্টন মার্টিন স্পিডোমিটারের স্ব-পরীক্ষার রুটিনের একটি অ্যানিমেশন। ]] থাম্ব|একটি ফোর্ড স্পিডোমিটার, এমপিএইচ (বাইরের) এবং কিমি / ঘণ্টা (অভ্যন্তরীণ) পাশাপাশি মাইলের মধ্যে একটি ওডোমিটার উভয়ই দেখায়। থাম্ব|টয়োটা করোলায় একটি আধুনিক স্পিডোমিটার থাম্ব| একটি হোন্ডা অন্তর্দৃষ্টিতে একটি ডিজিটাল, [[তরল স্ফটিক ছবির পর্দা|এলসিডি স্পিডোমিটার ]] একটি স্পিডোমিটার বা একটি স্পিড মিটার একটি গেজ যা কোনও গাড়ির তাৎক্ষণিক গতি পরিমাপ করে এবং তা প্রদর্শন করে। এগুলো এখন সর্বজনীনভাবে মোটর গাড়িগুলিতে লাগানো থাকে। মটোরগাড়িগুলোতে ১৯০০-এর দশকে বিকল্প ভাবে এবং ১৯১০ সাল থেকে স্ট্যান্ডার্ড সরঞ্জাম হিসাবে উপলব্ধ হতে শুরু করে। অন্যান্য যানবাহনের স্পিডোমিটারগুলির একটি নির্দিষ্ট নাম রয়েছে। যেমন - একটি নৌকা জন্য, এটি একটি পিট লগ । একটি বিমানের জন্য, এটি একটি এয়ারস্পিড ইন্ডিক্যাটর  ।
চার্লস ব্যাবেজকে একটি প্রারম্ভিক ধরনের স্পিডোমিটার তৈরির জন্য কৃতিত্ব দেওয়া হয়। যা সাধারণত ইঞ্জিনে লাগানো হতো।
বৈদ্যুতিক স্পিডোমিটারটি ১৮৮৮ সালে ক্রোয়েশিয়ান জোসিপ বেলুসিয় দ্বারা উদ্ভাবিত হয়েছিল।  বৈদ্যুতিক স্পিডোমিটারটি একটি গতিবেগক (velocimeter) হিসাবে পরিচিত।
বৈদ্যুতিক
বেশিরভাগ আধুনিক স্পিডোমিটার বৈদ্যুতিক হয় । পূর্ববর্তীতে এডি-কারেন্ট মডেলগুলি থেকে প্রাপ্ত নকশাতে, হস্তান্তরে লাগানো একটি ঘূর্ণন সেন্সর এমন একাধিক বৈদ্যুতিক স্পন্দন সরবরাহ করে যার ফ্রিকোয়েন্সি ড্রাইভশ্যাফটের (গড়) ঘূর্ণন গতির সাথে মিলে যায়।
ডিসি হিল
ডিসি হিল বা ডিসির পাহাড় চট্টগ্রাম শহরে অবস্থিত অন্যতম নান্দনিক স্থান যার বর্তমান আনুষ্ঠানিক নাম নজরুল চত্বর। এই পাহাড়ের শীর্ষে চট্টগ্রাম বিভাগীয় কমিশনার ও জেলা প্রশাসকের (ডিসি) সরকারী বাসভবন অবস্থিত। পাহাড়টির চারিদিকে অনেক সুউচ্চ গাছ রয়েছে। একসময় এই স্থানটিকে পার্ক হিসেবে ঘোষণা করার সিদ্ধান্ত হলেও পরবর্তীকালে একে আর পার্ক করা হয় নি। প্রতি বছর বাংলা নববর্ষে এখানে বাঙালির জাতীয় উৎসব পহেলা বৈশাখ উদ্‌যাপন করার মধ্য দিয়ে ডিসি হিল ঐতিহাসিক গুরত্ব ধারণ করেছে। এছাড়াও এখানে জাতীয় এবং সাংস্কৃতিক দিবসসমূহ পালন, মঞ্চনাটক, উন্মুক্ত চলচ্চিত্র প্রদর্শনীসহ বিভিন্ন সাংস্কৃতিক অনুষ্ঠানের আয়োজন হয়ে থাকে।
অবস্থান
ডিসি হিল চট্টগ্রাম শহরের নন্দনকান বৌদ্ধ মন্দির সড়কে অবস্থিত। এটি চট্টগ্রাম শহরের কেন্দ্রবিন্দু জিরো পয়েন্ট হতে ১কিমি দূরে অবস্থিত।
ইতিহাস
thumb|ডিসি হিলে [[পহেলা বৈশাখ উদ্‌যাপন]] ইংরেজ শাসনামলের গোড়ার দিকে এখানে চাকমা রাজার বাড়ি ছিলো। পরবর্তীতে এখানে চট্টগ্রামের জেলা প্রশাসকের (ডিসি) বাসভবন স্থাপিত হওয়ায় কালক্রমে এই পাহাড় ডিসি হিল নামে ব্যাপক পরিচিতি লাভ করে। কবি কাজী নজরুল ইসলাম তার জীবদ্দশায় এখানে প্রায়ই আসতেন অবসর কাটাতে। জাতীয় কবির এই আগমনকে স্মরণীয় করে রাখতে ১০ এপ্রিল ২০০৫ সালে ডিসি হিলের নতুন নামকরণ করা হয় নজরুল চত্বর। ১৯৭০ এর দশকের শেষভাগ থেকেই এখানে পহেলা বৈশাখে বর্ষবরণ উৎসব পালিত হয়ে আসছে। পহেলা বৈশাখের অনুষ্ঠান আগে ইস্পাহানী পাহাড়ের পাদদেশে উদ্‌যাপন করা হলেও ১৯৭৮ সালে এই উৎসব ডিসি হিল পার্কে সরিয়ে নেওযা হয়। ১৯৭৮ সালের উদ্যোগের সঙ্গে জড়িত ছিলেন ওয়াহিদুল হক, নির্মল মিত্র, মিহির নন্দী, অরুন দাশ গুপ্ত, আবুল মোমেন সুভাষ দে প্রমূখ। প্রথম দিকে প্রত্যেক সংগঠন থেকে দুইজন করে নিয়ে একটি স্কোয়াড গঠন করা হত। সেই স্কোয়াডই সম্মিলিত সঙ্গীত পরিবেশন করতো। ১৯৮০ সাল থেকে সংগঠনগুলো আলাদাভাবে গাণ পরিবেশন শুরু করে। পরে গ্রুপ থিয়েটার সমন্বয় পরিষদ যুক্ত হওয়ার পর অনুষ্ঠানে নাটকও যুক্ত হয়েছ।
বানৌজা দুর্গম
বাংলাদেশ নৌবাহিনী জাহাজ (সংক্ষেপেঃ বানৌজা) দুর্গম বাংলাদেশ নৌবাহিনীর একটি দুর্জয়-শ্রেণীর টহল জাহাজ। জাহাজটি যুদ্ধকালীন সময়ে দেশের জলসীমার সার্বভৌমত্ব রক্ষা, শত্রু জাহাজ ও সাবমেরিন বিধ্বংসী অভিযান এবং বাণিজ্যিক জাহাজের নিরাপত্তা রক্ষায় গুরুত্বপূর্ণ ভূমিকা পালন করবে। এছাড়াও, শান্তিকালীন সময়ে অবৈধ মৎস্য নিধন, জলদস্যুতা দমন, মানবপাচার ও চোরাচালান প্রতিরোধসহ সুনীল অর্থনীতির পরিকল্পনা বাস্তবায়নে কার্যকর ভূমিকা রাখবে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ৬ সেপ্টেম্বর, ২০১৫ সালে গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা খুলনা শিপইয়ার্ডে বানৌজা দুর্গম নির্মাণের সূচনা করেন। সর্বশেষ ৮ নভেম্বর, ২০১৭ সালে খুলনাস্থ নৌ ঘাঁটি বানৌজা তিতুমীর এর নেভাল বার্থে আনুষ্ঠানিকভাবে যুদ্ধজাহাজ বানৌজা দুর্গম নৌবহরে কমিশনিং করেন গণপ্রজাতন্ত্রী বাংলাদেশের মহামান্য রাষ্ট্রপতি মোঃ আব্দুল হামিদ।
বৈশিষ্ট্য ও যান্ত্রিক কাঠামো
বানৌজা দুর্গম জাহাজটির দৈর্ঘ্য, প্রস্থ এবং গভীরতা  এবং ওজন ৬৪৮ টন। জাহাজটির গলুই স্ফীতাকার হওয়ার কারণে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য দুইটি শ্যাফট যুক্ত দুইটি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি  এবং সর্বোচ্চ পাল্লা । জাহাজটি ৭০ জন সদস্য নিয়ে একটানা ১৫ দিন সমুদ্রে অভিযান পরিচালনা করতে সক্ষম। এই জাহাজটি মূলত ডুবোজাহাজ বিধ্বংসী অভিযানে ব্যবহৃত হয়।
রণসজ্জা
এই জাহাজটিতে প্রধান অস্ত্র হিসেবে রয়েছে ১টি এনজি ১৬-১ ৭৬ মিমি কামান। এছারাও জাহাজটি ১টি সিএস/এএন২ ৩০ মিমি কামান বহন করে যা বিমান বিধ্বংসী অস্ত্র হিসেবেও ব্যবহার করা যায়। ডুবোজাহাজ বিধ্বংসী অস্ত্র হিসেবে রয়েছে ৬টি ইটি-৫২সি ৩২৪ মিমি টর্পেডো।
ইলেকট্রনিক্স
জাহাজের প্রধান রাডার হিসেবে আছে ১টি জাপানি জেএমএ ৩৩৩৬ এক্স-ব্যান্ড নৌচালনা রাডার এবং ১টি চীনা এসআর৪৭এজি সমুদ্রপৃষ্ঠ এবং আকাশ অনুসন্ধান রাডার। নৌচালনা রাডারটিকে সাহায্য করার জন্য রয়েছে ভিশন মাস্টার সামুদ্রিক মানচিত্র প্রস্তুতকারী রাডার। জাহাজটি ১টি টিআর৪৭সি রাডার বহন করে যা অনুসরণ রাডার হিসেবে ব্যবহৃত হয়। জলনিম্নে সনাক্তকরণের জন্য জাহাজটির ১টি  পাল্লার ইএসএস-২বি সোনার রয়েছে।
হাবিব আহমদ
থাম্ব|ডা হাবিব আহমদ ডাঃ হাবিব আহমদ একজন পাকিস্তান বিজ্ঞানী, বর্তমানে জেনেটিক্সের অধ্যাপক এবং পেশোয়ারের ইসলামিয়া কলেজের উপাচার্য পাকিস্তানের পেশোয়ারে ।
তিনি ১৩ জুলাই পাকিস্তানের খাইবার পাখতুন খোয়া, সোয়াত জেলার মাতা গ্রামে জন্মগ্রহণ করেছিলেন। তিনি মট্টার সরকারী উচ্চ বিদ্যালয়ে পড়াশোনা করেন এবং ১৯৭৫ সালে ম্যাট্রিক পাস করেন। তিনি ১৯৮১ সালে সাইদু শরীফের জাহানজেব কলেজ থেকে স্নাতক ডিগ্রি অর্জন করেন। ১৯৮৫ ও ১৯৯১ সালে তিনি পেশোয়ার বিশ্ববিদ্যালয়ের উদ্ভিদ বিজ্ঞান বিভাগ থেকে যথাক্রমে ১৯৮৫ ও ১৯৯১ সালে উদ্ভিদবিদ্যায় এমএসসি এবং এমফিল এবং ২০০৩ সালে পাঞ্জাব বিশ্ববিদ্যালয় থেকে পিএইচডি অর্জন করেন । তিনি ২০০৫ সালে হাজেরা বিশ্ববিদ্যালয়ে অধ্যাপক হিসাবে যোগ দিয়েছিলেন এবং ২৮ জুলাই, ২০১৬ সাল থেকে উক্ত বিশ্ববিদ্যালয়ের উপাচার্য ছিলেন।
জশ গেটস
জশ গেটস (জন্ম: ১০ আগস্ট, ১৯৭৭) আমেরিকান টেলিভিশন উপস্থাপক, টেলিভিশন প্রযোজক এবং লেখক। তিনি ডেস্টিনেশন ট্রুথ এবংস্ট্রেন্ডড অন সাইফির এর সহ-নির্বাহী প্রযোজক এবং বর্তমানে চ্যানেল ধারাবাহিক এক্সপিডিশন আননোন এবং লেজেন্ডারি লোকেশনও প্রযোজনা করেছেন। তিনি একাধিক লাইভ স্পেশালদের হোস্ট এবং এক অতিথি তদন্তকারী, টেলিভিশন ধারাবাহিক গোস্ট হান্টারস এবং স্পিন-অফ গোস্ট হান্টারস ইন্টারন্যাশনাল উপস্থাপনার জন্যেও খ্যাত। তিনি তাঁর প্রযোজনা সংস্থা পিং পং প্রোডাকশনের মাধ্যমে অন্যান্য প্যারানর্মাল টেলিভিশন শোগুলির সাথে সম্পর্কিত গোস্ট নেশন ধারাবাহিকটি উৎপাদন করেন।তার বিভিন্ন অনুষ্ঠান ডিসকভারি চ্যানেলে প্রচার করা হয়।
ব্যক্তিগত জীবন
জশ গেটস ম্যানচেস্টার-বাই-দ্য-সি, ম্যাসাচুসেটস-এ জন্মগ্রহণ করেছিলেন এবং ক্যালিফোর্নিয়ার লস অ্যাঞ্জেলেস এ বাস করেন। জশ গেটস ২০১৪ সালে টিভি ধারাবাহিকডেস্টিনেশন ট্রুথ এর সহশিল্পী হালি জনাটোভিচকে বিয়ে করেছেন এবং তাদের দুই সন্তানও রয়েছে।
পেশা
ডেস্টিনেশন ট্রুথ ২০০৭ থেকে ২০১২ পর্যন্ত জশ গেটস সাইফাই চ্যানেলে ডেস্টিনেশন ট্রুথ এর হোস্ট ছিল ধারাবাহিকটি তার সর্বকালের সেরা টেলিকাস্টের মাধ্যমে দ্বিতীয় মরসুমের প্রিমিয়ার করেছিল, মোট ১.৭ মিলিয়ন দর্শক সরবরাহ করে এবং সাইফির উপর একটি রিয়েলিটি ধারাবাহিকের মাধ্যমে শোটি সর্বাধিক রেটেড দ্বিতীয় মরসুমের পারফরম্যান্স তৈরি করে। ধারাবাহিকটি এর পঞ্চম মৌসুমের পরে শেষ হয়েছে।
২০০৮ সালে, জশ গেটস ওয়াল্ট ডিজনি ইমেজিনিয়ারিংয়ের নির্বাহী ডিজাইনার জো রোহদের সাথে দেখা করতে ফ্লোরিডার ওয়াল্ট ডিজনি ওয়ার্ল্ডে ভ্রমণ করেছিলেন। যশ গেটস ডেস্টিনেশন ট্রুথ একটি পর্বের সময় পাওয়া "ইয়েতি" পদচিহ্নের একটি কাস্ট সহ রোহদাকে উপস্থাপন করেছিলেন। অভিনেত্রী এক্সপিডিশন এভারেস্টে প্রদর্শিত হচ্ছে, একটি হিমালয়-থিমযুক্ত, উচ্চ-গতিযুক্ত, কোস্টার-জাতীয় আকর্ষণ যেখানে অতিথিরা ইয়েটির সাথে মুখোমুখি হয়।
২০১৭ সালের মে পর্যন্ত, ডেস্টিনেশন ট্রুথ এপিসোডগুলি ট্র্যাভেল চ্যানেলে প্রচারিত হয়েছিল।
গোস্ট হান্টারস জশ গেটস টেলিভিশন ধারাবাহিক গোস্ট হান্টার্স এবং এর স্পিন অফ গোস্ট হান্টার্স ইন্টারন্যাশনাল এর (১ পর্ব) জন্য আটটি লাইভে স্পেশাল হোস্টিং করেছিলেন। তিনি চারটি পর্বে অতিথি তদন্তকারী হিসাবেও অভিনয় করেছিলেন। তিনি গোস্ট হান্টার্সের প্রাক্তন সদস্য জেসন হাউস, স্টিভ গনসালভস এবং ডেভ ট্যাঙ্গোর সমন্বিত সম্পর্কিত গোস্ট নেশন ধারাবাহিকটি তৈরি করেন।
২০০৭ সালে, জশ গেটস গোস্ট হান্টার্স লাইভ হ্যালোইন বিশেষ হোস্টিং করেছিলেন, এবং ২০০৮ সালে তিনি গোস্ট হান্টার্স ইন্টারন্যাশনালের মধ্য-প্রথম মৌসুমের ফাইনাল পর্বে একটি অতিথি উপস্থিত ছিলেন।
তিনি ২০০৮ সালে গোস্ট হান্টার্স লাইভের হোস্ট হিসাবে ফিরে এসেছিলেন, যেখানে তিনি ফিট থেকে সাত ঘণ্টা সরাসরি সম্প্রচারকে শিরোনাম করেছিলেন। ডেলাওয়্যার এ আমেরিকার গৃহযুদ্ধ এর পোও শিবির। উভয় মৌসুমেই উচ্চ রেটিং অর্জন করেছিল এবং ২০০৮ এর শো হ্যালোইনের রাতে প্রাইম-টাইমে সাইফিকে #১ কেবল নেটওয়ার্ক তৈরি করেছিল। যশ গেটস ২০০৯, ২০১০ এবং ২০১১-তে গোস্ট নেশন হান্টার্স লাইভ হ্যালোইন বিশেষের হোস্ট হিসাবে ফিরেছিলেন।
জশ গেটস ৩০ রকফেলার সেন্টারে শনিবার নাইট লাইভের মঞ্চ থেকে বিশেষে গোস্ট হান্টার্স লাইভ ১০০ তম পর্বেরও হোস্ট করেছিলেন, এই সময় ট্যাপস টিম আলকাত্রাজ কারাগার তদন্ত করেছিল।
জশ গেটস ২০০৭ ("উদ্ঘাটন") এবং ২০০৮ সালে গোস্ট হান্টারের সাথে দুটি গোলটেবিল সাক্ষাৎকারের আয়োজন করেছিল ("অ্যাক্সেস")। গেটস এর একটি পর্বে অতিথি তদন্তকারী হিসাবে ফিরে এসেছিলেন যেখানে এসেক্স কাউন্টি পেনিটেনটরি তদন্ত করা হয়েছিল, এটি একটি ২০১১ এর পর্বে যেখানে পার্ল হারবার এভিয়েশন মিউজিয়ামটি তদন্ত করা হয়েছিল, ২০১২ সালের পর্বে হ্যামন্ড ক্যাসেলটি তদন্ত করা হয়েছিল এবং ২০১৩ সালের একটি পর্বে মিশন সান জুয়ান ক্যাপিস্ট্রানো তদন্ত করা হয়েছিল।
এক্সপিডিশন আননোন
লেজেন্ডারি লোকেশনস
অন্যান্য টেলিভিশন ধারাবাহিক ২০০২ সালে, জশ গেটস বেগ, বোর ও ডিলের প্রতিযোগী ছিলেন, ইএসপিএন-তে একটি রিয়েলিটি গেম শোতে।
২০০৬ সালে, তিনি ট্রুয়েলি ফেমাসে অভিনয় করেছিলেন, বুডউইজারের পৃষ্ঠপোষকতায় একটি ধারাবাহিকে।
২০১২ সালের মে মাসে, জশ গেটস নকল প্যারানর্মাল ফাইলগুলির ২ টি পর্বে ছিল যেখানে তিনি অলৌকিক কার্যকলাপ তদন্ত করেছিলেন।
গেটস ছিলেন ফেব্রুয়ারি, ২০১৩ সালে সিএফআই চ্যানেলে প্রিভিমরাল রিয়েলিটি টেলিভিশন ধারাবাহিকের স্রষ্টা, নির্বাহী এবং স্ট্র্যান্ডডের কথক।
লস অ্যাঞ্জেলেস এ স্থানান্তরিত হওয়ার পর থেকে জশ গেটস বেশ কয়েকটি টেলিভিশন বিজ্ঞাপনে হাজির হয়েছেন। পাবলিকিস নিউইয়র্ক এবং বিএমডাব্লু মার্কিন যুক্তরাষ্ট্র এ প্রচারিত একটি প্রচারণার অংশ হিসাবে তিনি বিএমডাব্লুয়ের একটি জাতীয় বাণিজ্যিক হিসাবে উপস্থিত হয়েছিলেন। জশ গেটস ইএ স্পোর্টস ভিডিও গেমস এবং স্ট্যানলি সরঞ্জামগুলির বিজ্ঞাপনেও উপস্থিত হয়েছে।
জশ গেটস ভয়েস-ওভার শিল্পী হিসাবেও কাজ করে এবং রিচার্ড বি পেলেজারের একটি স্মৃতি স্মরণিকা আ ব্রাদার্স জার্নির টাইম ওয়ার্নারের অডিও-বইয়ের কথক হিসাবে শোনা যায়। গেটসের বর্ণনাকে অডিওফিল ম্যাগাজিনের দ্বারা কানের কণ্ঠস্বর ও স্টাইল, ভোকাল চরিত্রায়ন, অডিও ফর্ম্যাটটির যথাযথতা এবং পাঠ্যের বর্ধনের ক্ষেত্রে ব্যতিক্রমী অডিও উপস্থাপনা উদযাপনকারী অডিওফিল ম্যাগাজিন দ্বারা এয়ারফোন পুরষ্কারে ভূষিত করা হয়েছিল।
২০২০ সালের ফেব্রুয়ারিতে জশ গেটস একটি নতুন টিভি অনুষ্ঠান এক্সপিডিশন এক্স-এর প্রিমিয়ার করেছিলেন যেখানে সহযাত্রী প্যারানর্মাল গবেষক জেসিকা চোট এবং বিজ্ঞানী ফিল টরেস অলৌকিক প্রতিবেদন এবং অন্যান্য রহস্যজনক ঘটনা তদন্ত করেন।
ডিডি স্পোর্টস
ডিডি স্পোর্টস (হিন্দি:डीडी स्पोर्ट्स) হল একটি ভারতীয় ক্রীড়া টেলিভিশন চ্যানেল যা ভারতের দিল্লির সেন্ট্রাল প্রোডাকশন সেন্টার থেকে প্রচারিত হয়। এটি ভারতের রাষ্ট্রীয় মালিকানাধীন দূরদর্শন নেটওয়ার্কের একটি অংশ, এবং ভারতের প্রধান পাবলিক ক্রীড়া অনুষ্ঠান সম্প্রচারকারী।
ডিডি স্পোর্টস ভারতের পুরুষ ক্রিকেট দলের দ্বারা খেলা সমস্ত ওডিআই ও টি-টোয়েন্টি আন্তর্জাতিক ক্রিকেট ম্যাচ সম্প্রচার করে।
ইতিহাস
ডিডি স্পোর্টস ১৯৯৮ সালের ১৮ই মার্চ চালু হয়েছিল। শুরুতে, এটি দিনে ছয় ঘন্টা ক্রীড়া অনুষ্ঠান সম্প্রচার করত, যা ১৯৯৯ সালে ১২ ঘন্টায় উন্নিত করা হয়েছিল। চ্যানেলটি ২০০০ সালের ১লা জুন থেকে ২৪ ঘন্টা সম্প্রচার শুরু করে। এটি ২০০০ সাল থেকে ২০০৩ সালের মধ্যে একটি এনক্রিপ্টড্ পে চ্যানেল ছিল। এটি ২০০৩ সালে ১৫ই জুলাই ভারতের একমাত্র ফ্রি-টু-এয়ার ক্রীড়া চ্যানেল হয়ে ওঠে।
বহিঃসংযোগ
ডিডি স্পোর্টসের ওয়েবসাইড
১৯৬৮–৬৯ বুন্দেসলিগা
১৯৬৮–৬৯ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ৬ষ্ঠ মৌসুম ছিল। এই মৌসুমটি ১৯৬৮ সালের ১৭ই আগস্ট তারিখে শুরু হয়ে ১৯৬৯ সালের ৬ই জুলাই তারিখে সম্পন্ন হয়েছিল। আলেমানিয়া আখেনের জার্মান মধ্যমাঠের খেলোয়াড় আরভিন হারমান্ডুং এই মৌসুমের প্রথম গোল করেছিলেন।